[ca] La confluència de la tecnologia digital i la connectivitat ha motivat, en diversos sectors, l'auge de les activitats d'economia compartida basades en aplicacions. Concretament, en el sector de la mobilitat s'ha experimentat un creixement de les iniciatives de transport compartit a demanda. Aquests nous models de negoci estan transformant el sector de la mobilitat urbana, que passa de tenir una oferta limitada de serveis de transport a un escenari ple de nous actors que ofereixen diferents serveis de mobilitat a la carta. Aquest canvi en la mobilitat urbana també impacta en la indústria de l'automòbil, on fabricants com SEAT no només veuen l'oportunitat que els seus cotxes siguin utilitzats per aquests nous serveis, sinó que a més a més es comencen a veure com a possibles proveïdors de serveis de mobilitat. Tot i això, de moment, els serveis de mobilitat compartida més populars i estesos continuen sense ser rendibles. Per aquesta raó, la tesi portada a terme analitza els models de negoci dels nous serveis de mobilitat compartida, amb l'objectiu de proposar millores que permetin augmentar la seva rendibilitat. També s'identifiquen els diferents usos que se'ls hi pot donar i els factors que cal tenir en compte a l'hora de dissenyar-los i implementar-los. La metodologia utilitzada per a aquesta investigació és l'estudi de casos, els quals s'han desenvolupat a través d'enquestes i entrevistes. La recerca comença amb l'estudi de l'ecosistema de mobilitat actual i futur, i el comportament de la indústria de l'automòbil en aquest context. Tot seguit es desenvolupen cinc casos d'estudi. En el primer s'analitzen els models de negoci dels serveis de mobilitat compartida que s'ofereixen amb cotxes, es a dir, els serveis de carsharing, ridesharing i ride-hailing, amb la finalitat de trobar sinergies entre ells per a proposar un model de negoci combinat. El segon té com a objectiu estudiar els patrons de mobilitat dels ciutadans i la seva intenció en utilitzar els serveis de mobilitat compartida. El tercer i el quart cas d'estudi se centren a identificar els factors de disseny i els casos d'ús dels serveis d'on- demand shared ride-hailing. Aquesta part de la investigació es fixa en aquests serveis pel potencial que poden tenir quan els cotxes siguin autònoms, i per les oportunitats que el software que utilitzen representen per al transport públic, amb busos que podrien convertir-se en serveis de transport a demanda. Per últim, en el cinquè cas d'estudi s'analitza l'ecosistema de mobilitat des de la perspectiva dels governs locals i dels proveïdors de tecnologia i d'assegurances, s'estudia la viabilitat de la combinació d'usos en els serveis de mobilitat compartida, i es detecten quines són les barreres amb què es troben aquests nous models de negoci.

[en] The confluence of digital technology and connectivity has led, in several sectors, to the rise of application-based shared economy activities. In particular, in the mobility sector, there has been an increase in on-demand shared transport initiatives. These new business models are transforming the urban mobility sector from a limited choice of transport services to a scenario full of new players offering different types of demand responsive mobility services. This change in urban mobility also has an impact on the automotive industry, where manufacturers such as SEAT not only see the opportunity for their cars to be used by these new services, but begin as well to see themselves as potential providers of mobility services. Even so, for the time being, the most popular and widespread shared mobility services remain unprofitable. For this reason, the thesis analyses the business models of the new shared mobility services, with the aim of proposing improvements to increase their profitability. It also identifies the different uses that can be given to them and the factors to be taken into account in the design and implementation process. The methodology used for this research is the study of cases, which have been conducted through surveys and interviews. The research begins with the study of the current and future mobility ecosystem and the behaviour of the automobile industry in this context. Next, the following five case studies are developed. The first analyses the business models of shared mobility services provided by cars –i.e. carsharing, ridesharing, and ride-hailing services– to find out synergies between them for proposing a combined business model. The second aims to study the mobility patterns of citizens and their intention to use shared mobility services. The third and fourth case studies focus on the identification of design factors and use cases of on-demand shared ride-hailing services. This part of the research looks at these services given their potential when cars are autonomous, and the opportunities that the software they use represents for public transport, with buses that could become demand responsive transport services. Finally, the fifth case study analyses the mobility ecosystem from the perspective of local governments and providers of technology and insurance, studies the feasibility of the combination of uses in shared mobility services, and detects the barriers faced by these new business models.